sagorsarker/bangla-wikipedia huggingface dataset:
নাগমতী

নাগমতী, কিংবদন্তি অনুযায়ী ছিলেন, রাজা রতন সেন (রত্নাসিমহার সঙ্গে নির্ধারিত), যিনি হলেন মেদাপতা (আজকের দিনে মেয়ার)-এর রাজপুত শাসক-এর প্রথম স্ত্রী এবং প্রধান রাণী। নাগমতী মালিক মুহম্মদ জায়সীর মহাকাব্য "পদ্মাবতে" একটি গুরুত্বপূর্ণ ভূমিকা পালন করেন।
পদ্মাবতে, ১৫৪০-এ মালিক মুহাম্মদ জাইসি দ্বারা লিখিত মহাকাব্যে, নাগমতীকে রাজা রতন সেনের প্রথম স্ত্রী এবং প্রধান রাণী, তার নিজের হারেমের প্রধান নেত্রী। তিনি হাসিমুখে তার স্বামী চিত্তরের ঘরের তার ফিরে আসার অপেক্ষা করেন, কিন্তু এই সুখ ঈর্ষা এবং ঘৃণায় পরিবর্তিত হয়ে যায় তিনি শুনেন তার স্বামী আরেক স্ত্রী নিয়ে এসেছেন, পদ্মাবতী, সিন্নালা রাজ্যের সুন্দরী রাজকুমারী। রতন সেন একজন অনিশ্চিত নাগমতীকে তার প্রথম স্ত্রী হিসেবে আশ্বাস দেন, তিনি এখনো তার সবচেয়ে কাছের মানুষ।
নাগমতী এবং পদ্মাবতী রকমের দ্বন্দ্বের বিকাশ করেন, প্রতিজন তাদের স্বামীর মনোযোগ এবং ভালবাসার জন্য টক্কর দেন। প্রথম দিকে, রতন সেন তাদেরকে শান্ত করতে তাদের সাথে পর্যায়ক্রমে রাত নির্বাহ করেন, কিন্তু তখন বকুনি দিয়ে তাদের মধ্যে শান্তি প্রতিষ্ঠা করে। চিত্তরে আসার পর, পদ্মাবতীর সৌন্দর্যের খবর দিল্লির সুলতান, আলাউদ্দিন খিলজির কাছে যায়। তার চাহিদা ছিল তার কাছে পদ্মাবতীকে হস্তান্তর করা যা প্রত্যাখিত হয়, যার ফলে তিনি যাত্রা শুরু করেন এবং চিত্তরকে ঘিরে ফেলেন। আলাউদ্দিন প্রত্যরিত পদ্ধতিতে রতন সেনকে বন্ধী করেন এবং তাকে কারাবাসী হিসেবে দিল্লিতে ফেরত নিয়ে যান। রতন সেন পরে দুইজন বিশ্বস্ত যোদ্ধা - গোরা এবং বাদলের সাথে পালাতে সক্ষম হয়। তার কিছু পরেই, রতন সেন পরাজিত হন এবং কুম্ভলগড়ের রাজা দেওপালের বিরুদ্ধে যুদ্ধে মারা যান। উভয় নাগমতী এবং পদ্মাবতী রতন সেনের মৃত্যুর পর আলাউদ্দিন, যিনি চিত্তরের দুর্গকে জয় করতে সফল হন - থেকে তাদের সম্মান বাঁচাতে তারা "জওহার" (গণ আত্মবলিদানের হিন্দু প্রথা) দেন।
মাইজদী

মাইজদী হলো দক্ষিণ-পূর্ব বাংলাদেশের একটি শহর। এটি চট্টগ্রাম বিভাগের নোয়াখালী জেলায় অবস্থিত। এটি নোয়াখালী জেলার প্রশাসনিক কেন্দ্র এবং এর প্রধান শহর। এটি আবার মাইজদী কোর্ট টাউন হিসেবেও পরিচিত। এটি ৯টি ওয়ার্ড এবং ৩৬টি মহল্লা নিয়ে গঠিত। এটির এলাকা ১২.৬১ কিমি।
নোয়াখালী শহরের পুরাতন নাম ছিল সুধারাম। সাগর থেকে প্রায় দুই মাইল দূরে নোয়াখালী খালের পশ্চিম তীরে সুধারাম জেলার সদরের অবস্থান ছিল। ১৮২১ সালে ভুলুয়া জেলার দায়িত্বে নিযুক্ত যুগ্ম ম্যাজিস্ট্রেটের সদর দপ্তর হিসেবে সুধারাম মনোনীত হয়। সুধারাম নামটি সুধলিয়ারাম মজুমদার নামক ব্যক্তির নাম থেকে নেওয়া হয়; সুধলিয়ারাম একজন সমৃদ্ধ ব্যবসায়ী এবং দাতা ছিলেন, যিনি তার নামে একটি বিশাল দিঘি খনন করেছিলেন। ১৮৭৬-এ পৌরসভা গঠন করা হয় এবং ১৯০১-এ জনসংখ্যা ছিল প্রায় ৬৫২০। সেই সময় এখানে গ্রাম্য বাজার, কিছু সরকারি কার্যালয় এবং আবাসিক ভবন ছাড়া অন্য কিছুই ছিল না। ১৮৯৩-তে ঘূর্ণিঝড়ে এগুলি পুরোপুরিভাবে ধ্বংস হয়ে যায়। পরে এখানে ভবনগুলি মজবুতভাবে নির্মাণ করা হয়। সেখানে একটি মঞ্চ, বিলিয়ার্ড রুম, এবং গ্রন্থাগার, ছোট টাউন হল, এবং সার্কিট হাউস নির্মিত হয়। সুধারামের ট্যাংক থেকে পানীয় জল সরবরাহ করা হত। শহরটি লাকসামের সাথে রেলপথের মাধ্যমে সংযুক্ত ছিল, এবং জাহাজগুলো এখান থেকে দ্বীপ এবং বরিশাল পর্যন্ত চলাচল করত।
১৯৪৮ সালে যখন উপজেলা সদর দফতর মেঘনা গর্ভে বিলীন হয়ে যায়, তখন তা ৮ কিলোমিটার উত্তরে সরিয়ে ১৯৫০ সালে জেলার সদর দপ্তর অস্থায়ীভাবে মাইজদীতে স্থানান্তর করা হয়। নোয়াখালী শহর যখন ভেঙ্গে যাচ্ছিল তখন মাইজদী মৌজায় ধান ক্ষেত আর খোলা প্রান্তরে পুরাতন শহরের ভাঙ্গা অফিস আদালত গুলো এখানে এনে স্থাপন করা হয় এবং ১৯৫৩ সালে শহরের পুরনো এলাকা কালিতারা, সোনাপুর ও মাইজদীসহ কাদির হানিফ ইউনিয়নের কয়েকটি মৌজা নিয়ে গেজেট বিজ্ঞপ্তিতে নোয়াখালী পৌর এলাকা ঘোষণা করা হয়। শহরের প্রাণ কেন্দ্রে প্রায় ষোল একর জুড়ে কাটা হয় এক বিশাল দীঘি। লোক মুখে প্রচলিত হয় বড় দীঘি নামে। সে দীঘির চতুর্দিকে চক্রাকারে বানানো হয় ইট সুরকীর রাস্তা। সে রাস্তাকে ঘিরে বাংলো আকৃতিতে তৈরী হয় সরকারি সব দপ্তর। এই দীঘিটি ব্যবহৃত হত মূলতঃ শহরের জলাধার হিসেবে, দীঘিতে পাম্প লাগিয়ে বিভিন্ন সরকারি অফিস-আদালত এবং আবাসিক এলাকায় পানি সরবরাহ করা হত। মাইজদী শহর স্থানান্তর করলেও, একযুগ পর্যন্ত মাইজদীকে নোয়াখালী জেলার সদরদপ্তর হিসেবে সরকারিভাবে স্বীকৃতি না দেওয়ায় বিষয়টি বিতর্কিত অবস্থায় ছিল। ১৯৬২ সালে মাইজদীকে নোয়াখালী জেলার স্থায়ী সদর দপ্তর হিসাবে সরকারিভাবে স্বীকৃতি দেয়া হয়। 
মেজদি বা মেজদিদি থেকে পরিবর্তিত হয়ে নোয়াখালীর আঞ্চলিক ভাষায় “মাইজদী” শব্দে পরিণত হয়েছে। জনৈক জমিদারের মেজ কন্যার জনহিতকর কাজের কারণে এতদ্বঅঞ্চলের জনগণ তাঁকে দিদি বলে ডাকতো। মেজদিদির জনপ্রিয়তা থেকেই জেলা শহরটির নাম মাইজদী হয় বলে জনশ্রুতি রয়েছে।
এই শহরের জনসংখ্যা হল ৭৪৫৮৫ জন (পুরুষ ৫১.৫০%, মহিলা ৪৮.৫০%)। জনসংখ্যার ঘনত্ব হলো ৫৯১৫ প্রতি  কিমি-এ।
এই শহরের লোকদের মধ্যে স্বাক্ষরতার হার হলো ৫৯.৯০%।
নবাব

নবাব বা নওয়াব (ফার্সি-আরবি: نواب, দেবনাগরী: नवाब) হলো দক্ষিণ এশিয়ার মুসলিম শাসকদের একটি সম্মানী উপাধি। মুঘল সাম্রাজ্যের সময় বিভিন্ন জায়গীরদারদের এই উপাধি প্রদান করা হতো। নবাবের সমার্থক স্ত্রী লিঙ্গ হিসেবে সাধারণত বেগম ব্যবহার করা হয়।
এটি একটি হিন্দুস্তানি শব্দ, যা উর্দু, বাংলা ও হিন্দি এবং কয়েকটি উত্তর-ভারতীয় ভাষায় ব্যবহৃত হয়। শব্দটি আরবি থেকে সংগৃহীত ফারসি শব্দ থেকে নেওয়া হয়েছে। মূলত "নায়েব" থেকে এই শব্দের উৎপত্তি। কয়েকটি অঞ্চলে, বিশেষ করে বঙ্গতে, শব্দটি নবাব হিসেবে উচ্চারিত হয়। নবাব শব্দটি পরবর্তীতে ইংরেজি ও অন্যান্য বিদেশি ভাষায় প্রবেশ করে।
গঙ্গা মৈয়া তোহে পিয়রী চঢ়ৈবো

গঙ্গা মৈয়া তোহে পিয়রী চঢ়ৈবো কুন্দন কুমার পরিচালিত ১৯৬৩ খ্রিস্টাব্দে মুক্তিপ্রাপ্ত একটি ভোজপুরী চলচ্চিত্র। এটি ভোজপুরী ভাষায় নির্মিত সর্বপ্রথম চলচ্চিত্র এবং এতে অভিনয় করেন কুমকুম, অশীম কুমার, ও নাজির হুসেন। চলচ্চিত্রটিতে সঙ্গীত প্রদান করেন চিত্রগুপ্ত শ্রীবাস্তব, গীত রচনা করেন শৈলেন্দ্র এবং লতা মঙ্গেশকর ও মহম্মদ রফি নেপথ্য গায়ক ছিলেন।
"গঙ্গা মৈয়া তোহে পিয়রী চঢ়ৈবো" ১৯৬৩ খ্রিস্টাব্দের ২২শে ফেব্রুয়ারি পাটনার, বীনা সিনেমায় মুক্তি পায়। চলচ্চিত্রটি কুন্দন কুমার পরিচালনা করেন এবং বিশ্বনাথ প্রসাদ শাহাবাদী প্রযোজনা করেন, যিনি ভারতের প্রথম রাষ্ট্রপতি ডঃ রাজেন্দ্র প্রসাদের পরিচিত ছিলেন। চলচ্চিত্রটির প্রাথমিক নির্মাণব্যয় ₹১৫০,০০০ ধরা হলেও নির্মাণকাজ শেষ করতে প্রায় ৫০০,০০০ টাকা খরচ হয়। মুক্তির পূর্বে রাজেন্দ্র প্রসাদের জন্য পাটনার সদাকত আশ্রমে বিশেষ প্রদর্শনীর আয়োজন করা হয়েছিল।
চলচ্চিত্রটি মূলত বিধবা পুনর্বিবাহ ভিত্তিক কাহিনীচিত্র।
"গঙ্গা মৈয়া তোহে পিয়রী চঢ়ৈবো"তে সঙ্গীত প্রদান করেন চিত্রগুপ্ত শ্রীবাস্তব ও গান রচনা করেন শৈলেন্দ্রদাস কেশরীলাল
"ভোজপুরী ফিল্ম সমারোহ সমিতি" কর্তৃক ২৭ এপ্রিল ১৯৬৫ খৃস্টাব্দে প্রথম ভোজপুরী চলচ্চিত্র পুরস্কারের আয়োজন করা হয়, কলিকাতার আনন্দবাজার পত্রিকা ভবনে। এতে "গঙ্গা মৈয়া তোহে পিয়রী চঢ়ৈবো" চলচ্চিত্রটি কয়েকটি পুরস্কার জয় করে, যার মধ্যে, শ্রেষ্ঠ অভিনেত্রী (কুমকুম), শ্রেষ্ঠ পার্শ্ব-অভিনেতা (নাজির হুসেন), শ্রেষ্ঠ গান (শৈলেন্দ্র), শ্রেষ্ঠ কাহিনী (নাজির হুসেন), এবং শ্রেষ্ঠ নেপথ্য গায়ক - পুরুষ (মহম্মদ রফি- "" সোনওয়া কে পিঞ্জরে মেঁ"")।
২০১১ খ্রিস্টাব্দে ৯৯তম বিহার দিবস উদ্‌যাপন উপলক্ষে চলচ্চিত্রটি প্রদর্শন করা হয়।
তুরস্কের সংস্কৃতি

তুরস্কের সংস্কৃতি ব্যাপক বৈচিত্র্যময় ও অনেকগুলো অসমগোত্রীয় উপাদানের মিশ্রণে এই সংস্কৃতির বিকাশ ঘটেছে। পূর্ব-ভূমধ্যসাগরীয়, পশ্চিম এশিয়ান, মধ্য-এশিয়ান অঞ্চল ও কিছুটা পূর্ব-ইউরোপ ও ককেশীয় ঐতিহ্যের সমন্বয়ে বিকাশলাভ করেছে এই সংস্কৃতি। এদের অনেকগুলোই এসেছিল ওসমানীয় খেলাফতের সময়কালীন, যা ছিল একটি বহু-সাংস্কৃতিক ও নানাধর্মের মিশ্রণের সংস্কৃতি।
তুর্কি প্রজাতন্ত্র গঠনের প্রারম্ভে তুরস্কের সরকার ব্যাপকভাবে বিনিয়োগ করেছিল শিল্পকলাতে, বিশেষ করে চিত্রকলা, ভাস্কর্য তৈরি ও স্থাপত্যবিদ্যায়। আর এসব করা হয়েছিল আধুনিকীকরণ ও একটি সাংস্কৃতিক নিজস্বতা তৈরির প্রক্রিয়া হিসেবে। নানারকম ঐতিহাসিক ঘটনাপুঞ্জি যা তুরস্কের আইডেন্টিটি বা স্বকীয়তা তৈরিতে ভূমিকা রেখেছিল। একইভাবে তুরস্কের সংস্কৃতি আধুনিকীকরণ ও পাশ্চ্যত্যকরণে বিভিন্নমাত্রায় মিশেল ঘটেছে উনিশ শতক থেকেই যা পাশাপাশা চলেছে ঐতিহ্যগতভাবে নিজেদের সংস্কৃতিকে ও ঐতিহাসিক মূল্যবোধকে ধারণ করে।
ডেটিং

ডেটিং (ইংরেজি: Dating) হলো দুইজন মানুষের মধ্যে বিদ্যমান রোমান্টিক সম্পর্কের একটি অবস্থা, যখন তারা বিবাহবন্ধনে আবদ্ধ হওয়া বা ঘনিষ্ঠ সঙ্গী হওয়ার জন্য দেখা করে। এটি পূর্বরাগের একটি প্রকরণ, যা একটি প্রেমিক যুগল নিজেই অথবা অন্যদের সাথে সামাজিক ক্রিয়াকর্মের মাধ্যমে প্রতিষ্ঠিত করে। ডেটিং এর ধরন ও চর্চা এবং একে বর্ণনা করার ধরন স্থান ও কাল অনুযায়ী পরিবর্তিত হয়। যদিও এর বিভিন্ন অর্থ করা হয়ে থাকে, তবে সবচেয়ে জনপ্রিয় ও বহুল ব্যবহৃত অর্থ দ্বারা দুইজন মানুষের রোমান্টিক বা যৌন সামঞ্জস্যপূর্ণ আচরণকে বুঝানো হয়, যা তারা অন্যের সাথে করে থাকে। আধুনিক প্রযুক্তি ব্যবহার করে মানুষ টেলিফোন বা কম্পিউটারের মাধ্যমেও অন্য মানুষের সাথে সাক্ষাৎ করতে পারে।
ডেটিং কখনো কখনো দুই বা ততোধিক মানুষের মধ্যেও সংঘটিত হতে পারে, যদি তারা একে অন্যের সাথে রোমানটিক ও যৌন অনুভূতি বিনিময়ে একমত হয়। এই গোষ্ঠীভুক্ত মানুষদের মধ্যে নিয়মিত ভিত্তিতে ডেটিং হতে পারে এবং তাদের মধ্যে কোন যৌন সম্পর্ক থাকতে পারে আবার নাও পারে। পূর্বরাগের এই সময়কে সম্পর্কের অগ্রগতি হিসেবে বিবেচনা করা যায়। কোনো কোনো সংস্কৃতিতে একটি নির্দিষ্ট বয়সসীমা পর্যন্ত ডেটিং এর জন্য অপেক্ষা করতে হয়, যেখানে অনেক বিতর্কের উৎস রয়েছে।
ডেটিং এর প্রাতিষ্ঠানিক রূপগ্রহণ একটি সাম্প্রতিক ঘটনা, যা বিগত কয়েক শতাব্দীতে আবির্ভূত হয়েছে। নৃবিজ্ঞান ও সমাজবিজ্ঞানের দৃষ্টিকোণে বিবাহ বা পরিবারের মত প্রতিষ্ঠানের সাথে ডেটিং যুক্ত হয়ে পড়েছে এবং এটি দ্রুত পরিবর্তনশীল একটি ঘটনা, যা প্রযুক্তি এবং ঔষধশাস্ত্রে অগ্রগতিসহ অনেক নিয়ামকের বিষয় হয়ে পড়েছে। শিকারী-সংগ্রহকারী মানবগোষ্ঠী থেকে শুরু করে সভ্য মানব সমাজে জীবতাত্ত্বিক কারণে পরিণত বয়সের মানব-মানবীর মধ্যে যৌন সম্পর্কের ধারা চলে আসছে। এই সম্পর্কের ফলেই মানব বংশবৃদ্ধি বজায় রয়েছে। 
যৌন আচরণে মানুষকে অন্যান্য প্রাণীদের সাথে তুলনা করা যায়।
ডেটিং এর প্রথা ও চর্চা স্থান ও কাল ভেদে ভিন্ন হয়ে থাকে। বিবাহের বাগদান বা বিবাহের পূর্বে মানব-মানবীর আবেগজাত সম্পর্কের সময়কাল পৃথিবীব্যাপী আলাদা লক্ষ্য করা যায়।
একজন ইথিওপিয়ান লেখক বর্ণনা করেছেন, আনন্দের সাথে এ প্রেমিক যুগল ডেটিং এ কোন পার্টিতে বা সিনেমা হল ও বিনোদন কেন্দ্রগুলোতে যায়, বিয়ের পর তাদের উপস্থিতি অনেকাংশে কমে যায়। তিনি বিবাহের আগের ও পরের জীবনের মধ্যে তুলনা করে বিবাহকে “দুইটি শয়তানের চেয়ে কম” বলে আখ্যা দিয়েছেন। বিয়ের মাধ্যমে ইথিওপিয়াতে দুইটি পরিবারের মধ্যে সম্পর্ক স্থাপিত হয়, যদিও বিয়ের জন্য আর্থিকভাবে তাদের অনেক যৌতুক দিয়ে থাকে। একটি সূত্র অনুযায়ী ইথিওপিয়াতে চার ভাবে বিয়ে হয়ে থাকে। ১) পারিবারিক বিয়ে, যখন পরিবারের বয়স্ক ব্যক্তিরা পাত্র ও পাত্রীর পক্ষ হয়ে আলাপ-আলোচনার মাধ্যমে বিয়ে সম্পন্ন করে। ২) পূর্বরাগ অথবা ডেটিং এর মাধ্যমে, যখন কোন নারী ও পুরুষ পরস্পরের সাথে পরিচিত হয় ও সম্পর্ক স্থাপন করে, যেমন কোন মার্কেটে বা ছুটির দিনে বিনোদন কেন্দ্রে দেখা হয়ে থাকে। ৩) অপহরণ, দুইটি পরিবারের মধ্যে শত্রুতা বজায় থাকে। ৪) উত্তরাধিকার, কখনো কখনো উত্তরাধিকার সূত্রেও বিয়ে হয়।
জৈবিক যুদ্ধবিগ্রহ

জৈবিক যুদ্ধবিগ্রহ তথা জীবাণুভিত্তিক রণযুদ্ধ হলো মানুষ হত্যা কিংবা বিকলাঙ্গ করার উদ্দেশ্যে সামরিক যুদ্ধে জৈবিক বিষাক্ত পদার্থ কিংবা সংক্রামক অণুজীব যেমন ব্যাকটেরিয়া, ভাইরাস এবং ছত্রাকের ব্যবহার। জৈবিক অস্ত্রশস্ত্র তথা জৈব-অস্ত্র বা জৈব অশনিসংকেত বলতে কোনো জীবন্ত সত্ত্বা কিংবা নিজেদের বহুগুণিত প্রতিরূপ তৈরিতে সক্ষম (যেমন- ভাইরাস, যাকে সার্বজনীনভাবে জীবিত ধরা হয় না) অজীব বস্তুকে বোঝানো হয় যা তার শিকার তথা যে জীবিত সত্বায় আশ্রিত হয় তার অভ্যন্তরে বহুগুণিত হতে ও বংশবিস্তার করতে পারে। যুদ্ধবিগ্রহে পোকামাকড় ও কীটপতঙ্গের ব্যবহারকেও জৈবিক যুদ্ধাস্ত্র হিসেবে চিহ্নিত করা হয়। এই জৈবিক যুদ্ধবিগ্রহের ব্যাপারটি এবং যুদ্ধগুলোর থেকে আলাদা। একসাথে জৈবিক, নিউক্লিয়ার ও রাসায়নিক যুদ্ধকে এনবিসি (নিউক্লিয়ার, বায়োলজিক্যাল এন্ড কেমিক্যাল ওয়ারফেয়ার ইউজিং ওয়েপনস অফ মাস ডেস্ট্রাকশন) তথা বিপুল ধ্বংসাত্মক ফলাফলবাহী অস্ত্র ব্যবহারের মাধ্যমে নিউক্লিয়ার, জৈবিক ও রাসায়নিক যুদ্ধ বলা হয়। এসব যুদ্ধে ব্যবহৃত কোন অস্ত্রই নয়, যেগুলো প্রধানত তাদের , গতিশীল ও বৈশিষ্ট্যের দরুণ ব্যবহৃত হয়।
শত্রুসেনার সাথে যুঝে উঠতে তাদের চেয়ে বেশি পরিকল্পনা ও পেতে জৈবিক অস্ত্রশস্ত্রের ব্যবহার কিংবা ব্যবহারে ভয় দেখানো ফলপ্রসূ হতে পারে। শত্রুসেনার হাত থেকে নির্দিস্ট এলাকা বাঁচানোর হাতিয়ারস্বরূপ () কিছু ন্যায় জৈবিক অস্ত্রসমূহও ব্যবহৃত হতে পারে। এই অস্ত্রগুলো হতে পারে মারণাস্ত্র কিংবা এবং এর নিশানা হতে পারে একজন মানুষ, হতে পারে একদল মানুষ কিংবা একটি পুরো জনগোষ্ঠী। এই জৈবিক অস্ত্রগুলো জাতীয়ভাবে কিংবা জাতীয়তা-বহির্ভুত স্বতন্ত্র দলগুলোর দ্বারা প্রস্তুতকৃত, অর্জিত, সঞ্চিত কিংবা কার্যকর হতে পারে। জাতীয়তা-বহির্ভুত স্বতন্ত্র দলগুলোর এর সাথে এসব হাতিয়ারের সম্পৃক্ততা কিংবা কোনো জাতীয় অঙ্গরাজ্যের দ্বারা এর ব্যবহার করা হলে তা জৈব-সন্ত্রাসবাদ হিসেবে পরিচিত।
জৈবিক ও রাসায়নিক যুদ্ধবিগ্রহ কিছুক্ষেত্রে একে অপরের সাথে অঙ্গাঅঙ্গিভাবে জড়িত। কেননা, কিছু জীবসত্বায় উৎপাদিত ব্যবহার ও উভয় অস্ত্রনীতির (the and the ) বিধানেরই অধীন। বিষাক্ত পদার্থ এবং মানুষের রাসায়নিক পদার্থসমূহকে 'মিডস্পেক্ট্রাম এজেন্ট' (mid-spectrum agent) বা মধ্যবর্তী প্রভাবক-পদার্থ হিসেবে অভিহিত করা হয়। জৈব-অস্ত্রগুলোর মতো এসকল মধ্যবর্তী প্রভাবক-পদার্থ তাদের বাহকের শরীরে বংশবিস্তার করে না এবং সুপ্তাবস্থাও জৈব-অস্ত্র অপেক্ষা স্বল্পমেয়াদী।
প্রচলিত এবং নানান আন্তর্জাতিক অনুসারে জৈব-অস্ত্রের ব্যবহার নিষিদ্ধ করা হয়েছে। সশস্ত্রযুদ্ধে জৈব-পদার্থের ব্যবহার একপ্রকার ।
মনোরঞ্জন ব্যাপারী

মনোরঞ্জন ব্যাপারী (জন্ম: আনুমানিক ১৯৫০) একজন বাঙালি দলিত সাহিত্যিক, যিনি ২০১৪ সালে পশ্চিমবঙ্গ বাংলা একাডেমি কর্তৃক সুপ্রভা মজুমদার স্মৃতি পুরস্কার লাভ করেন।
মনোরঞ্জন ব্যাপারী বাংলাদেশের বরিশাল জেলায় আনুমানিক ১৯৫০ সালে জন্মগ্রহণ করেন। তিন বছর বয়েসে দেশভাগের কারণে তাঁর পরিবার ভারতের পশ্চিমবঙ্গ রাজ্যে চলে আসে। বাঁকুড়া, দক্ষিণ চব্বিশ পরগণা জেলার ঘুটিয়ারী শরিফ ইত্যাদি নানা জায়গায় উদবাস্তু শিবিরে ছিন্নমূল পরিবারের সাথে বসবাস করেন ১৯৬৯ সাল পর্যন্ত। আসাম লখনৌ এলাহাবাদ ইত্যাদি ভারতের বিভিন্ন জায়গায় স্বল্প পারিশ্রমিকে নানা ধরনের কাজ করেছেন। একসময় জীবিকার খোঁজে তিনি দণ্ডকারণ্য অঞ্চলে চলে যান। অমানুষিক পরিশ্রম, বর্ণবিদ্বেষমূলক অপমানের মধ্যে দিয়ে তাঁকে বড় হতে হয়েছে। মধ্যভারতের নকশাল আন্দোলনও শ্রমিক নেতা শংকর গুহনিয়োগীর সাথে তাঁর যোগাযোগ ছিল। রাজনৈতিক কারণে জেলে থাকার সময় নিজের চেষ্টায় লেখাপড়া শেখেন তিনি। জেল থেকে মুক্তি পেয়ে মালবাহক, শ্রমিক, কুলী ও মজুরের কাজ করতে করতে চরম দারিদ্র্যের মধ্যেই সাহিত্য সাধনা করেন এই দলিত সাহিত্যিক। দক্ষিণ কলকাতার মুকুন্দপুরে হেলেন কেলার বধির বিদ্যালয়ে বর্তমানে রান্নার কাজ করেন তিনি
২০২১ পশ্চিমবঙ্গ বিধানসভা নির্বাচনে হুগলী জেলার বলাগড় বিধানসভা কেন্দ্র থেকে তিনি জয়ী হয়েছেন। তৃণমূল কংগ্রেস দলের হয়ে তিনি বিধানসভায় প্রার্থী হন।
শ্রী ব্যাপারীর বিখ্যাত সৃষ্টি "ইতিবৃত্তে চণ্ডাল জীবন" তাঁর দলিত জীবনের কাহিনি নিয়ে লেখা। কলকাতায় রিকশা চালকের কাজ করার সময় লেখিকা মহাশ্বেতা দেবীর সাথে তাঁর আলাপ হয়। মূলত তাঁরই উৎসাহে লেখা প্রকাশ করেন শ্রী ব্যাপারী। বিভিন্ন লিটল ম্যাগাজিনে তাঁর লেখা গল্প ও প্রবন্ধ প্রকাশিত হয়েছে। তাঁর প্রকাশিত বইগুলি হল:
দৌলখাঁড় ইউনিয়ন

দৌলখাঁড় বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন। এটি প্রাচীন কাল থেকে একটি স্বাধীন প্রাশাসনিক অঞ্চল। স্বাধীন রাজা দ্বারা এই অঞ্চল পরিচালিত হত। আশেপাশের ১৫-২০টি গ্রাম অঞ্চলের আওতাধীন ছিল।
পাকিস্তান আমলে এখানে একটি পুলিশফাড়ি ছিল।
দৌলখাঁ একটি প্রাচীন জনবসতিপূর্ণ অঞ্চল, পূর্বে এখানে শতভাগ হিন্দু অধ্যুষিত থাকলেও কালক্রমে এখানে খন্দকার ও সৈয়দ দায়ী গণের আগমন গঠলে মানুষ ইসলাম ধর্ম গ্রহণ এর মাধ্যেমে হিন্দু সংখ্যালঘুতে পরিণত হয় এবং বহু হিন্দুদের এলাকা ত্যাগের মাধ্যেমে এ অঞ্চল নতুন সংস্কৃতি ধারণ করেণ।
প্রাচীন আদিবাসী হিসেবে কুমার বাড়ির হিন্দু সম্প্রদায়ের সংখ্যালঘুদের অস্হিত্ব বিরাজমান।
নাঙ্গলকোট উপজেলার দক্ষিণাংশে দৌলখাঁড় ইউনিয়নের অবস্থান। এ ইউনিয়নের পশ্চিমে সেনবাগ উপজেলার ছাতার পাইয়া ও নাঙ্গলকোট জোডডা পশ্চিম ইউনিয়ন,) 
উত্তরে নাঙ্গলকোট বটতলী ইউনিয়ন ও জোড্ডা পূর্ব ইউনিয়ন, পূর্বে বক্সগঞ্জ ইউনিয়ন]] এবং দক্ষিণে নোয়াখালী জেলার সেনবাগ উপজেলার ডুমুরুয়া ইউনিয়ন ও কেশারপাড় ইউনিয়ন অবস্থিত।
দৌলখাঁড় ইউনিয়ন নাঙ্গলকোট উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
দর্শনীয় স্থান:- দৌলখাঁ খোন্দকার বাড়ি মসজিদ, সৈয়দ বাড়ির মাজার ও ডের বাড়ি,রাজবাড়ি, কুমার বাড়ি,যুগী বাড়ি দৌলখাঁড় রাজ দীঘি, পুরাতন বাজারে অবস্থিত বট বৃক্ষ ও রাজ-ঘাট। 
হাজীর বাম থেকে কাজীর বাম যাওয়ার রাস্তা, দুই পাশে সারি সারি তালগাছ, হাজীর বাম ডাঃ আলি আহমেদ(পশু চিকিৎসক) এর বাড়ি থেকে নোয়াখালী সীমানা অবদী আকাঁ বাঁকা রাস্তায় সারি সারি ঝাড়ু গাছ, কান্দালের নিন্মাঞ্চলে বর্ষাকালে নৌকা ভ্রমণ,
পরী (২০১৮-এর চলচ্চিত্র)

পরী () হচ্ছে ২০১৮ সালে মুক্তিপ্রাপ্ত ভারতীয় অতিপ্রাকৃতিক ভয়ঙ্কর চলচ্চিত্র, যেটি ২০১৮ সালের ২ মার্চ তারিখে মুক্তি পায়। এই চলচ্চিত্রের শুটিং ২০১৭ সালের ১৩ জুন তারিখে শুরু হয়েছিল। পরী হচ্ছে অভিনেত্রী অনুষ্কা শর্মার নিজস্ব প্রোডাকশন হাউসে, ক্লিন স্ল্যাট ফিল্মসের ৩য় চলচ্চিত্র। এই চলচ্চিত্রটি প্রযোজনার পাশাপাশি এটিতে অভিনয়ও করবেন অনুষ্কা শর্মা। তার সাথে এই চলচ্চিত্রে পরমব্রত চট্টোপাধ্যায় এবং রজত কাপুর। এই চলচ্চিত্রটি ক্লিন স্ল্যাট ফিল্মস, ক্রিয়ার্জ এন্টারটেইনমেন্ট এবং কাইটা প্রোডাকশনের যৌথ অংশগ্রহণে নির্মিত। এই চলচ্চিত্রটি পরিচালনার মাধ্যমে প্রসিত রায় পরিচালনায় অভিষেক করছেন। এই চলচ্চিত্রের সঙ্গীত পরিচালক হচ্ছেন অনুপম রায়।
২০১৭ সালের আগস্ট মাসে, ভারতের পশ্চিমবঙ্গের দক্ষিণ চব্বিশ পরগণায় পরীর শুটিং চলাকালে একজন যন্ত্রবিৎ (শাহ আলম) ইলেকট্রিক শকের কারণে মৃত্যুবরণ করেন। এর কারণে, উক্ত স্থানের শুটিং তৎক্ষণাৎ বন্ধ করা হয়েছিল।
২০১৭ সালের ১৩ জুন তারিখে, অনুষ্কা শর্মা তার টুইটার একাউন্টে এক টুইটে এই চলচ্চিত্রের প্রথম প্রচ্ছদ উন্মোচন করেন। এই চলচ্চিত্রের মোশন পোস্টার ২০১৮ সালের ৯ জানুয়ারি প্রকাশ করা হয়েছে, যেখানে দেখা গিয়েছে অনুষ্কা শর্মার চেহারা ধীরে ধীরে চূর্ণ হয়ে যাচ্ছে, সাথে একটি ট্যাগলাইন ছিল "হোলি উইথ পরী"। ২০১৮ সালের ৩ ফেব্রুয়ারি তারিখে পরীর একটি ৩০ সেকেন্ডের টিজার ভিডিও প্রকাশ করা হয়েছে।
আফিফ হোসেন

আফিফ হোসেন ধ্রুব (জন্ম ২২ সেপ্টেম্বর ১৯৯৯) হলেন একজন বাংলাদেশী ক্রিকেটার। ২০১৮ সালের ফেব্রুয়ারি মাসে তাকে শ্রীলঙ্কা দলের বিপক্ষে বাংলাদেশে টি২০ আন্তর্জাতিক দলে অন্তর্ভুক্ত করা হয়। ১৫ ফেব্রুয়ারি ২০১৮ তে শ্রীলঙ্কার বিপক্ষে তার টি২০ অভিশেক হয়।
তিনি বাংলাদেশ ক্রীড়া শিক্ষা প্রতিষ্ঠান-এর একজন ছাত্র ছিলেন, যেটি মূলত বাংলাদেশের সর্ববৃহৎ ক্রীড়া শিক্ষা প্রতিষ্ঠান, যে প্রতিষ্ঠানটি সাকিব আল হাসান এবং মুশফিকুর রহিম-এর মত খেলোয়াড়দের উদ্ভূত করেছে। তিনি অনূর্ধ্ব-১৯ পর্যায়ে একজন "বিগ হিটার" হিসেবে পরিচিতি লাভ করেন, এবং কোচরা তাকে জনপ্রিয় বাংলাদেশি ওপেনার ব্যাটসম্যান তামিম ইকবাল-এর অনুরুপে আবিষ্কার করেন।
১৭ বছর ৭২ দিন বয়সে, ২০১৬ সালের ৩রা ডিসেম্বর, তিনি সর্বকনিষ্ঠ খেলোয়াড় হিসেবে টি২০ ক্রিকেটের প্রতিযোগিতামূলক টুর্নামেন্ট বাংলাদেশ প্রিমিয়ার লিগ-এর ২০১৬-১৭ মৌসুমে তার দল রাজশাহী কিংস-এর হয়ে অভিষেকেই ৫ উইকেট শিকার করেন। তিনি লিগ পর্বের শেষার্ধে দিকে খেলেন, ও অভিষেকেই চিটাগাং ভাইকিংস-এর বিপক্ষে মাত্র ২১ রান দিয়ে ৫ উইকেট শিকার করেন, উল্লেখ্যঃ তার শিকার করা উইকেট সমূহের মধ্যে একটি ছিল ক্যারিবীয় ব্যাটসম্যান ক্রিস গেইল-এর উইকেট।
২০১৭ সালের ১১ই ফেব্রুয়ারি, পূর্ব অঞ্চলের হয়ে তিনি ২০১৬–১৭ বাংলাদেশ ক্রিকেট লিগ-এ প্রথম-শ্রেনীর ক্রিকেটে অভিষিক্ত হন। ওপেনিং এ ব্যাটিং করে তিনি প্রথম ইনিংসে ১০৫ রান করেন, এবং ম্যাচটির সেরা খেলোয়াড় হিসেবে নির্বাচিত হন।
২০১৭ সালের ৫ই জুন, ২০১৬–১৭ ঢাকা প্রিমিয়ার ডিভিশন ক্রিকেট লিগ-এ তিনি তার দল আবাহনী লিমিটেডের হয়ে হ্যাট-ট্রিক করেন।
২০১৬ এশিয়া কাপ টুর্নামেন্টে তিনি বাংলাদেশ অনূর্ধ্ব-১৯ দলের সহ-অধিনায়ক ছিলেন। ২০১৭ সালে ডিসেম্বরে, নিউজিল্যান্ড-এ অনুষ্ঠিত হওয়া ২০১৮ আইসিসি অনূর্ধ্ব-১৯ ক্রিকেট বিশ্বকাপ-এর জন্য ঘোষিত বাংলাদেশ দলে তার নামও ষোষণা করা হয়েছিল। প্রতিযোগিতাটিতে তিনি ২৭৬ রান করে, তিনি বাংলাদেশের দলের মধ্যে সর্বোচ্চ রান সংগ্রহকারী ছিলেন। টুর্নামেন্টে বাংলাদেশের ম্যাচগুলো অনুষ্ঠিত হওয়ার পরবর্তীতে, ক্রিকেটের সর্বোচ্চ নিয়ন্ত্রণকারী প্রতিষ্ঠান ইন্টারন্যাশনাল ক্রিকেট কাউন্সিল বা (আইসিসি) তাকে বাংলাদেশ দলের উদীয়মান তারকা হিসেবে আখ্যা দেয়।
২০২০ সালের ফেব্রুয়ারিতে জিম্বাবুয়ের সাথে সিরিজে বাংলাদেশ জাতীয় দলের একদিনের আন্তর্জাতিক স্কোয়াডে তাকে অন্তর্ভুক্ত করা হয়। একই সিরিজের শেষ ও তৃতীয় ওডিআই ম্যাচে ৬ ফেব্রুয়ারি ২০২০ জিম্বাবুয়ের বিপরীতে তার অভিষেক হয়।
গিরিশচন্দ্র বিদ্যারত্ন

গিরিশচন্দ্র বিদ্যারত্ন (২৬ সেপ্টেম্বর, ১৮২২ - ৩ ডিসেম্বর, ১৯০৩) ছিলেন আঠেরোশ শতকের পণ্ডিত, শিক্ষাবিদ ও সমাজসংস্কারক। তিনি বিদ্যাসাগরের সহপাঠী ছিলেন।
বিদ্যারত্ন অবিভক্ত বাংলার চব্বিশ পরগনার রাজপুরে জন্মগ্রহণ করেন। তার পিতার নাম ছিল রামধন বিদ্যাবাচস্পতি। গিরিশচন্দ্র ১৮৪৫-৫১ সাল সংস্কৃত কলেজের গ্রন্থাধ্যক্ষ ছিলেন। ১৮৫১-৮২ সেখানে অধ্যপনা করেন। বিধবা বিবাহ আন্দোলনে উৎসাহী ছিলেন তিনি। প্রথম জীবনে ব্রাহ্মধর্মের অনুরাগী হলেও পরে বৈদান্তিক মতাবলম্বী হন। জাতিভেদ প্রথার বিরোধী ছিলেন। সংস্কৃত যন্ত্র প্রেস স্থাপনে বিদ্যাসাগরের প্রধান সহযোগী ছিলেন। নিজে বিদ্যারত্ন যন্ত্র, পরে কলকাতায় গিরিশ বিদ্যারত্ন যন্ত্র নামে প্রেস স্থাপন করেন। নিজ গ্রামে দশ হাজার টাকা দিয়ে দরিদ্র ভান্ডার স্থাপন করেছিলেন। হরিনাথ মজুমদার তার দ্বি-মাসিক পত্রিকা "গ্রামবার্তা" গিরিশচন্দ্র বিদ্যারত্ন প্রেস থেকেই প্রথম প্রকাশ করেন।
তার রচিত ও সম্পাদিত গ্রন্থাবলীর মধ্যে আছে "রঘুবংশ" (মল্লিনাথটীকা সমেত), দশকুমার চরিতের বঙ্গানুবাদ, "বিধবা বিষম বিপদ" (নাটক), "মুগ্ধবোধ ব্যাকরণ" ও "শব্দসার"।
শামছুন নাহার বেগম

শামছুন নাহার বেগম হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী দশম জাতীয় সংসদের আসন-২৯ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
শামছুন নাহার বেগম সুনামগঞ্জ জেলার দক্ষিণ সুনামগঞ্জ উপজেলার উজানীগাঁও গ্রামে জন্মগ্রহণ করেন। 
শামছুন নাহারের শিক্ষাগত যোগ্যতা বি.এ, এল.এল.বি। 
আইনজীবী ও সমাজসেবী
জর্জ গান

জর্জ গান (; জন্ম: ১৩ জুন, ১৮৭৯ - মৃত্যু: ২৯ জুন, ১৯৫৮) নটিংহ্যামশায়ারের হাকনল এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৭ থেকে ১৯৩০ সময়কালে ইংল্যান্ডের পক্ষে ১৫ টেস্টে অংশগ্রহণের সুযোগ হয় তার।
ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শীতা দেখিয়েছেন।
জ্যাক হবস, ফ্রাঙ্ক ওলি ও ফিল মিডের ন্যায় উল্লেখযোগ্য ব্যাটসম্যানের সাথে তিনিও এডওয়ার্ড যুগে প্রথম-শ্রেণীর ক্রিকেটের সূচনালগ্নে প্রভূতঃ ভূমিকা রাখেন। ১৯০২ থেকে ১৯৩২ সালে নটিংহ্যামশায়ারের অন্য যে-কোন খেলোয়াড়ের তুলনায় সর্বাধিক রান তুলেন। ৩৫.৭০ গড়ে ৩১,৫৯২ রান সংগ্রহ করতে পেরেছেন। নটিংহ্যামশায়ারের পক্ষে সর্বাধিক ৩৫,২০৮ রান তুলেছেন জর্জ গান।
তার টেস্ট খেলোয়াড়ী জীবন অন্যতম অপ্রত্যাশিত ঘটনায় ভরপুর ছিল। সমগ্র খেলোয়াড়ী জীবনে পনেরো টেস্টে অংশ নেন। তন্মধ্যে একটি বাদে বাদ-বাকী টেস্টগুলো ইংল্যান্ডের বাইরে খেলেন। ১৯০৭-০৮ মৌসুমে ইংল্যান্ড দল অস্ট্রেলিয়া গমন করে। শুরুতে তাকে দলের বাইরে রাখা হয়। তবে যে-কোন ভাবেই হোক তিনি স্বাস্থ্যের উন্নতিকল্পে অস্ট্রেলিয়ায় যান। তাকে অবগত করা হয় যে, দলের প্রয়োজনে খেলার সম্ভাবনা রয়েছে। এক পর্যায়ে এর প্রয়োজনীয়তাও পড়ে যায়। সিডনিতে তিনি সিরিজের প্রথম টেস্টে অংশ নেন। টেস্ট অভিষেকের প্রথম ইনিংসেই ১১৯ রানের মনোজ্ঞ সেঞ্চুরি করেন। দ্বিতীয় ইনিংসে ৭৪ রান তুললে পাঁচ টেস্টের সবকটিতেই তাকে দলে রাখা হয়। সিডনিতে অনুষ্ঠিত সিরিজের চূড়ান্ত ও পঞ্চম টেস্টে আবারও ১২২ রানের ইনিংস খেলেন।
৫১.৩৩ গড়ে ৪৬২ রান তুলে গড়ের দিক দিয়ে শীর্ষস্থানে ছিলেন। ১৯০৯ সালে সফরকারী অস্ট্রেলিয়ার বিপক্ষে একটিমাত্র খেলায় অংশ নেয়ার সৌভাগ্য হয় তার। লর্ডসের দ্বিতীয় টেস্টে ০ ও ১ রান তুলেন। তাস্বত্ত্বেও ১৯১১-১২ মৌসুমে আবারও অস্ট্রেলিয়ায় যান। কিন্তু, চার বছর পূর্বেকার সাফল্যের পুণরাবৃত্তি ঘটাতে পারেননি। ৪২.৩৩ গড়ে ৩৮১ রান তুলেন।
প্রথম বিশ্বযুদ্ধের পর তিনি দল নির্বাচকমণ্ডলীর সুনজরে ছিলেন না। ১৯২৯-৩০ মৌসুমের শেষ চার টেস্টে পূর্ব-পর্যন্ত খেলার সুযোগ পাননি। ঐ মৌসুমে ওয়েস্ট ইন্ডিজ সফরে যান। উইলফ্রেড রোডস ও অ্যান্ডি স্যান্ডহামের ন্যায় প্রথিতযশা কিছু খেলোয়াড়ের দীর্ঘদিনের অনন্য সাধারণ অবদানের স্বীকৃতিস্বরূপ এ সফরে নেয়া হয়েছিল।
১৯১৪ সালে উইজডেন কর্তৃক বর্ষসেরা ক্রিকেটারের মর্যাদা লাভ করে জর্জ গান।
ক্রিস্টোফার মার্টিন-জেনকিন্সের মতে, জর্জ গান যে-কোন ধরনের বোলিং আক্রমণের বিপক্ষে নিজেকে মেলে ধরতে সক্ষমতা দেখিয়েছেন। তার দীর্ঘতর খেলোয়াড়ী জীবন বেশ বর্ণাঢ্যময় ছিল। তবে, যারা তার খেলা নিয়মিতভাবে দেখেছেন, তারা একবাক্যে স্বীকার করবেন যে তিনি আরও রান তুলতে পারতেন।
নটিংহ্যামশায়ারের উল্লেখযোগ্য ক্রিকেট পরিবারের সদস্য ছিলেন জর্জ গান। টেস্ট ক্রিকেটে অংশগ্রহণকারী জন গান তার জ্যেষ্ঠ ভ্রাতা ও উইলিয়াম গান সম্পর্কে তার কাকা হন। জি. ভি. গানের পিতা তিনি। ১৩ জুন, ১৯২৯ তারিখে ওরচেস্টারে অনুষ্ঠিত খেলায় নিজ ৫০তম জন্মদিনে অপরাজিত ১৬৪ রান তুলেন। ১৯৩১ সালে ৫২ বছর বয়সে ওয়ারউইকশায়ারের বিপক্ষে ১৮৩ রান তুলেন। একই ইনিংসে তার পুত্র অপরাজিত ১০০ রান তুলেন যা প্রথম-শ্রেণীর ক্রিকেট বিরল ঘটনারূপে স্বীকৃত।
পানি ঘাটতি

জল দুষ্প্রাপ্যতা বলতে বুঝায় জলের চাহিদা পুরনে অপর্যাপ্ত সুপেয় পানির উৎসের অভাব। এটি প্রতিটি মহাদেশের উপর প্রভাব ফেলবে এবং পরবর্তী দশকে সম্ভাব্য সর্বাধিক প্রভাব ফেলবে যা ওয়ার্ল্ড ইকোনমিক ফোরাম দ্বারা বিশ্বব্যাপী ঝুঁকির হিসেবে ২০১৫ সালে তালিকাভুক্ত হয়েছে। এটি আংশিক বা প্রকাশকৃত দাবির কোন সন্তুষ্টি, জলের পরিমাণ ও গুণ এর জন্য অর্থনৈতিক প্রতিযোগিতা, ব্যবহারকারীদের মধ্যে বিরোধ, ভূগর্ভস্থ পানি অব্যহত হ্রাস যা পরিবেশের উপর নেতিবাচক প্রভাব ফেলবে। বিশে্র জনসংখ্যার দুই-তৃতীয়াংশ (৪.0 বিলিয়ন মানুষ)) বছরের অন্তত ১ মাস গুরুতর পানি সংকটের সমমুখীন হয়। পৃথিবীর প্রায় অর্ধ মিলিয়ন মানুষ সারাবছরে গুরুতর পানির সংকটের মুখোমুখি হয়। পৃথিবীর সবচেয়ে বড় শহরগুলির অর্ধেকের বেশি ই পানি সংকটের সম্মুখীন হয়।
যদিও পৃথিবীর নিছক 0.0১৪% জল উভয়ই সতেজ এবং সহজেই প্রবেশযোগ্য (অবশিষ্ট পানি, ৯৭% লবণাক্ত এবং ৩% এর চেয়ে কম পরিমাণে প্রবেশ করা কঠিন), টেকনিক্যালিভাবে, বিশ্বজুড়ে প্রচুর পরিমাণে মিষ্টি পানি রয়েছে স্কেল, মানবতার জন্য দ্বারা পেতে যাইহোক, অসম বিতরণ (জলবায়ু পরিবর্তনের দ্বারা উত্তেজিত) কারণে কিছু খুব ভিজা এবং কিছু শুষ্ক ভৌগোলিক অবস্থানের ফলে, সাম্প্রতিক দশক বিশ্বব্যাপী মিঠা পানির চাহিদার একটি তীব্র বৃদ্ধি, মানবতার একটি জল সংকট সম্মুখীন হয়, চাহিদা দ্বারা সরবরাহ প্রবাহিত প্রত্যাশিত ২০৩০ সালে ৪০%, যদি বর্তমান প্রবণতা অব্যাহত থাকে।.
ভ্ল্যামার্টিংয়ে

ভ্ল্যামার্টিংয়ে পশ্চিম ফান্ডার্সের বেলজিয়ান প্রদেশের একটি গ্রাম এবং ইপ্রেস শহরের একটি শহর। Vlamertinge এর গ্রামের কেন্দ্রটি YPRES শহরের শহরের বাইরে অবস্থিত, মূল সড়ক N38 দিয়ে কাছাকাছি পপারংকে অবস্থিত।
Ypres এর শহরের কেন্দ্রে পাশাপাশি, ভ্ল্যামার্টিংয়ে হল ইপ্রেসের বৃহত্তম বোরো। ব্রাজিলের পশ্চিমে, পপারিংয়ের রাস্তার পাশে, ব্র্যান্ডহেকের পল্লী।
মধ্যযুগ থেকে ভ্ল্যামার্টিংয়ের তারিখ সম্পর্কে সর্বাধিক তথ্য। 857 সালে ভ্ল্যামার্টিংয়ে একটি চ্যাপেল তৈরি করা হয়েছিল। 970 সালে Ypres ধ্বংস এবং Vlamertinge এর চ্যাপেল পুড়িয়ে ফেলা। প্রাচীনতম ডকুমেন্ট, যার নাম ফ্লামবার্টেঙ্গেজ, নামটি অন্তর্ভুক্ত করে 1066 বছর বয়েসী। Baudouin van Lille, ফ্ল্যান্ডার্স গণনা, তার স্ত্রী আদেলা এবং তাদের পুত্র বাউডউইন, এই বিধানে গির্জা এবং অধ্যায় থেকে পণ্য দিয়েছেন লিনে সিন্ট-পিটারস থেকে এই পণ্য ছিল, অন্যান্য জিনিসগুলির মধ্যে, একটি দশম Elverdinge এবং একটি দশম Vlamertinge অবস্থিত - "In territorio Furnensi, in villa Elverzenges, decinam unam ; Flambertenges decinam similiter unam ".
আনিসিয়েন অঞ্চল ভ্ল্যামার্টিংয়ের অধীনে ২২ টি পশ্চিমে ভুর্ণ-অম্বাচটের একটি গৌরব ছিল এবং প্রায় কাছাকাছি Ypres এর অবরোধ থেকে অনেক কষ্ট হয়েছিল।
ভ্ল্যামার্টিংয়ে সমুদ্রপৃষ্ঠ থেকে 17 মিটার উপরে। পৌরসভার পূর্বে ইপ্রেস, দক্ষিণে ভোমমমেজেল, দক্ষিণে কেমেল এবং ডিকবেবাস, দক্ষিণপন্থী রেননিেলস্ট, পশ্চিমের পপারিংে, উত্তরে এলভারডিং এবং উত্তরপূর্বের ব্রিলেন।
1487 থেকে 1697 সাল পর্যন্ত আমরা ভ্ল্যামার্টিংয়ে জনসংখ্যার একটি বড় পতন দেখেছি। এই জন্য সবচেয়ে যুক্তিসঙ্গত ব্যাখ্যা নেদারল্যান্ডস মধ্যে অষ্টম বছরের যুদ্ধ ছিল। প্রথম বিশ্বযুদ্ধের সময় আমরা দেখতে পাই যে জনসংখ্যার আবার relapsing হয়। এটি কেনার কাছাকাছি ইপ্রেস ছিল, যেটি ছিল একটি ফ্রন্ট টাউন, ব্যাপকভাবে বোমা বিস্ফোরণ এবং ভ্ল্যামার্টিংয়ে এই বোমা হামলার থেকেও অনেক ক্ষতি হয়েছে
ডান্স প্লাস

ডান্স প্লাস ভারতের একটি নৃত্য প্রতিযোগিতামূলক রিয়েলিটি টেলিভিশন ধারাবাহিক যা স্টার প্লাস টিভি চ্যানেলে সম্প্রচারিত হয়। ভারতীয় নৃত্যশিল্পী রাঘব জুয়ালের উপস্থাপনায় এই ধারাবাহিক বলিউড পরিচালক ও নৃত্য পরিকল্পক রেমো ডি'সুজা ৩ জন সুপরিচিত নৃত্যশিল্পীকে সাথে নিয়ে বিচার করেন।
"ডান্স প্লাস ১"
"ডান্স প্লাস ২"
"ডান্স প্লাস ৩"
"ডান্স প্লাস ৪"
"ডান্স প্লাস ৫"
"ডান্স প্লাস ৬"
রোহতাস কেল্লা

রোহতাস কেল্লা (পাঞ্জাবি, ; কিল্লা রোহাতাস) ষোড়শ শতাব্দীর একটি দুর্গ যা পাকিস্তানের পাঞ্জাব প্রদেশের জেলূম শহরের কাছাকাছি অবস্থিত। এই দুর্গটি পশতুন রাজা শের শাহ সুরির রাজত্বকালে ১৫৪১ থেকে ১৫৪৮ সালে নির্মিত হয়েছিল। এটি নির্মাণের উদ্দেশ্য ছিল উত্তর পাঞ্জাবের পোট্রোহার অঞ্চলের বিদ্রোহী গোত্রকে দমন করা যারা মুঘল রাজত্বের অনুগত ছিল। দুর্গটি উপমহাদেশের সর্ববৃহৎ এবং সবচেয়ে দুর্গম দুর্গ। রোহতাস কেল্লাটি কখনো ঝড়-বাদলের আঘাতে ক্ষতিগ্রস্ত হয় নি এবং অবিকল অক্ষত অবস্থায় রয়েছে।
দুর্গটি তার বৃহৎ সুরক্ষামূলক দেয়াল এবং বৈশিষ্ট্যপূর্ণ বিরাট প্রবেশপথের জন্য পরিচিত। ১৯৯৭ সালে ইউনেস্কো কর্তৃক বিশ্ব ঐতিহ্যবাহী স্থান হিসেবে রোহতাস দুর্গটি অন্তর্ভুক্ত হয়েছিল যা কেন্দ্রীয় ও দক্ষিণ এশিয়ার মুসলিম সামরিক স্থাপত্যের একটি ব্যতিক্রমী উদাহরণ।
দুর্গটি গ্র্যান্ড ট্রাঙ্ক রোডের আট কিলোমিটার দক্ষিণে অবস্থিত। এটি জেল্লুর প্রায় ১৬ কিলোমিটার উত্তর-পশ্চিমে এবং দিনা শহরের কাছাকাছি। ঐতিহাসিক শাহরা-এ-আজম সড়কটি একবারে দুর্গটির উত্তরের বাইরের প্রাচীরের পাশে অবস্থিত।
রোহতাস ফোর্টটি একটি পাহাড়ের উপর নির্মিত ছিল ঘোড়া যেখানে কান নদী একটি মৌসুমী প্রবাহের সাথে মিলিত হয়। তিলা জগিয়ান এর মধ্যে 'পারনল খাস' নামে পরিচিত. দুর্গটি তার চারপাশে প্রায় 300 ফুট (91 মিটার) জায়গা জুড়ে অবস্থিত।. এটি সমুদ্রপৃষ্ঠ থেকে ২৬৬০ ফুট (৮১০ মিটার) এবং ১২.৬৩ একর (৫১,০০০ মিটার) এলাকায় আচ্ছাদিত।
দুর্গটি শুর সাম্রাজ্যের প্রতিষ্ঠাতা শের শাহ্‌ সুরী কর্তৃক অনুমোদিত হয়। দুর্গের নকশা করা হয়েছিল, মুগল সম্রাট হুমায়ূন এর অগ্রগতিতে বাধা দেওয়ার জন্য যিনি 'কানৌজ যুদ্ধে' পরাজিত হওয়ার পর [পার্সিয়া] তে নির্বাসিত হয়েছিলেন। 'এই দুর্গটি আফগানিস্তানের পার্বত্য অঞ্চল এবং পাঞ্জাবের সমভূমির মধ্যে একটি কৌশলগত অবস্থানে ছিল, এবং মুগল সম্রাটকে ভারতে প্রত্যাবর্তন থেকে বাধা প্রদান করছিলো.
তদার মল খাতির পরিচালনায় 1541 সালে দুর্গের নির্মাণ শুরু হয় এবং 1548 সালে এটি সম্পূর্ণ হয়। প্রাথমিকভাবে কেল্লাটির নির্মাণ শুরুতে স্থানীয় গাখার উপজাতিরা এখানকার মজুর হিসাবে কাজ করার জন্য অস্বীকারের ফলে ধীর গতিসম্পন্ন ছিল। মুগল পরিচালকরা অবশেষে মজুরি হার বৃদ্ধি করে, যার ফলে ব্যাপক সংখ্যক গাখার দুর্গ নির্মাণের প্রচেষ্টায় অংশগ্রহণ করে।
আলীকদম থানা

আলীকদম থানা বাংলাদেশের বান্দরবান জেলার অন্তর্গত আলীকদম উপজেলার একটি থানা।
আলীকদম থানা গঠিত হয় ১৯৭৬ সালে।
আলীকদম উপজেলার ৪টি ইউনিয়নের প্রশাসনিক কার্যক্রম আলীকদম থানার আওতাধীন।
কুরুকপাতা ইউনিয়ন

কুরুকপাতা বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন।
কুরুকপাতা ইউনিয়নের আয়তন প্রায় ৭০২.০৫ বর্গ কিলোমিটার।
২০২২ সালের পরিসংখ্যান অনুযায়ী ইউনিয়নের জনসংখ্যা ১১,২১৬জন। এর মধ্যে ৭,৪৯২জন বৌদ্ধ, ১৫৩১জন খ্রিস্টান, ২৪৩জন মুসলিম, ১২জন হিন্দু ও ১,৯৩৮জন অন্যান্য ধর্মের অনুসারী।
আলীকদম উপজেলার সর্ব-দক্ষিণে কুরুকপাতা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩০ কিলোমিটার। এ ইউনিয়নের পূর্বে থানচি উপজেলার রেমাক্রী ইউনিয়ন, উত্তরে আলীকদম সদর ইউনিয়ন ও নয়াপাড়া ইউনিয়ন, পশ্চিমে নাইক্ষ্যংছড়ি উপজেলার দোছড়ি ইউনিয়ন ও মায়ানমারের রাখাইন প্রদেশ এবং দক্ষিণে মায়ানমারের রাখাইন প্রদেশ অবস্থিত।
২০১৪ সালের ২৪ জুলাই ১নং আলীকদম ইউনিয়নকে বিভক্ত করে ৪নং কুরুকপাতা ইউনিয়ন গঠন করা হয়।
কুরুকপাতা ইউনিয়ন আলীকদম উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের সীমানাসমূহ হল:
কুরুকপাতা ইউনিয়নের সাক্ষরতার হার ২৫%। এ ইউনিয়নে ৭টি প্রাথমিক বিদ্যালয় রয়েছে।
কুরুকপাতা ইউনিয়নে যোগাযোগের প্রধান সড়ক হল আলীকদম-কুরুকপাতা সড়ক। প্রধান যোগাযোগ মাধ্যম জীপগাড়ি।
কুরুকপাতা ইউনিয়নের মধ্য দিয়ে বয়ে চলেছে মাতামুহুরী নদী। এছাড়া রয়েছে তৈন খাল।
কুরুকপাতা ইউনিয়নের প্রধান হাট-বাজার হল কুরুকপাতা বাজার।
মেরন পর্বত

মেরন পর্বত (, "হার মেরন"; , "জাবাল আল-জারমাক") হচ্ছে ইসরায়েলের একটি পর্বত। ইহুদি ধর্মীয় ঐতিহ্যে পর্বতটির বিশেষ তাত্পর্য রয়েছে এবং এর কিছু অংশকে প্রাকৃতিক সংরক্ষিত অঞ্চল হিসেবে ঘোষণা করা হয়েছে।
সমুদ্রপৃষ্ঠ থেকে উপরে, মেরন পর্বত গ্রীন লাইনের মধ্যে অবস্থিত ইসরাইলের সর্বোচ্চ শৃঙ্গ, যদিও গোলান মালভূমি এবং হের্মোন পর্বতের অনেক শৃঙ্গ ইসরায়েলি দখলদারিত্ব এলাকায় ছিল, যেটি ১৯৮১ সালে সামরিক বিচারব্যবস্থার সময় দখল ও সরানো হয়েছিল।
১৯৬৫ সালে, একটি ৮৪০০০-ডুনাম প্রাকৃতিক সংরক্ষিত অঞ্চলের কথা ঘোষণা করা হয়। ২০০৫-এ আরো অতিরিক্ত ১১৯৯ ডুনাম সংরক্ষিত অঞ্চলের জন্য ঘোষণা করা হয়। সমুদ্রপৃষ্ঠ থেকে ১২০৮ মিটার উচ্চতায় এই পর্বতটি ইসরায়েলের সর্বোচ্চ সংরক্ষিত অঞ্চল, এবং দেশটির উত্তর দিকে বৃহত্তম সংরক্ষিত অঞ্চল।
মুনমুন (অভিনেত্রী)

মুনমুন (৩০ সেপ্টেম্বর ১৯৮১) হচ্ছেন একজন বাংলাদেশী চলচ্চিত্র অভিনেত্রী। তিনি প্রায় ৮৫টি চলচ্চিত্রে অভিনয় করেছেন। সরকার অশ্লীলতার বিপক্ষে পদক্ষেপ গ্রহণ করলে ২০০৩ সালের পর তার চলচ্চিত্রে উপস্থিতি কমে যায়। সর্বশেষ ২০১৭ সালে মিজানুর রহমান মিজান পরিচালিত "রাগী" চলচ্চিত্রে খলচরিত্রে অভিনয় করেন তিনি। চলচ্চিত্রে নগ্নতা ও অশ্লীলতার জন্য তিনি সমালোচিত।
মুনমুন ইরাকে জন্মগ্রহণ করেছিলেন। তার পৈত্রিক নিবাস বাংলাদেশের চট্টগ্রাম জেলার রাউজানে।
তিনি উচ্চ-মাধ্যমিক পর্যন্ত পড়াশোনা করেন।
মুনমুন ২০০৩ সালে সিলেটের একজন ব্যবসায়ীর সঙ্গে পরিণয়সূত্রে আবদ্ধ হলে, যুক্তরাজ্যে চলে যান। ২০০৬ সালে তাদের বিবাহ বিচ্ছেদ ঘটে। পরে, ২০১০ সালে তিনি দ্বিতীয় বিয়ে করেন। এই দম্পতির দুই পুত্র সন্তান রয়েছে। ২০২০ সালে এই বিয়েও বিচ্ছেদ হয়।
মুনমুন ১৯৯৭ সালে বিখ্যাত পরিচালক এহতেশামের মাধ্যমে বাংলাদেশ চলচ্চিত্র শিল্পে প্রবেশ করেন। তিনি এহতেসামের সহকারী হিসেবে কাজ করতে এসেছিলেন, কিন্তু তিনি তার অভিনয়ের দক্ষতা দেখে নায়িকা হওয়ার প্রস্তাব দেন। এহতেসাম পরিচালিত "মৌমাছি" চলচ্চিত্রে অভিনয়ের মাধ্যমে অভিষেক হয় তার। কিন্তু চলচ্চিত্রটি ব্যবসায়িকভাবে ব্যর্থ হওয়ায়, কর্মজীবনের শুরুতেই থেমে যেতে হয় তাকে। এরপর মুনমুনের নৃত্যপরিচালক মাসুম বাবুলের সাথে সখ্যতা গড়ে উঠলে, তিনি তাকে চলচ্চিত্রে অভিনয়ের সুযোগ করে দেন। দেলোয়ার জাহান ঝন্টু পরিচালিত "শক্তির লড়াই" চলচ্চিত্রে অনবদ্য অভিনয় করে দর্শকের মন জয় করেন মুনমুন। তার অভিনীত মালেক আফসারী পরিচালিত "মৃত্যুর মুখে" চলচ্চিত্রটি দারুন ব্যবসা সফল হয়। এছাড়াও তিনি "রানী কেন ডাকাত", "লঙ্কাকাণ্ড", "জানের জান", "শত্রু সাবধান", "জল্লাদ", "রক্তের অধিকার" প্রমুখ চলচ্চিত্রে অভিনয় করেছিলেন। তিনি শাকিব খানের বিপরীতে ১৪টি চলচ্চিত্রে অভিনয় করেন।
চলচ্চিত্র থেকে অবসরের পর তিনি বিভিন্ন জেলা শহরে আয়োজিত মেলাতে আসা সার্কাস অনুষ্ঠানে দ্বৈত নৃত্য পরিবেশনা শুরু করেন।
মুনমুন অভিনীত মুক্তি পাওয়া সকল চলচ্চিত্রের তালিকা
মুনমুন বাংলা চলচ্চিত্রে অন্যতম বিতর্কিত নায়িকা। তাকে বেশ কিছু চলচ্চিত্রে নগ্নভাবে দেখা যায়। চলচ্চিত্রে নগ্নতা, অর্ধনগ্ন ও অশ্লীলতার জন্য তাকে সমালোচনার মুখে পড়তে হয়েছে।
কণার আকার বিতরণ

কোন বস্তুর কণার আকার বিতরণ বস্তুটির ভৌত ও রাসায়নিক বৈশিষ্ট্যগুলো অনুধাবনে অত্যন্ত গুরুত্বপূর্ণ।এটি মৃত্তিকা ও শিলার শক্তিমাত্রা ও ভারবহন ক্ষমতাকে প্রভাবিত করে। এছাড়া, এটি বেশ কিছু কঠিন পদার্থের সক্রিয়তাকেও প্রভাবিত করে। রাসায়নিক বিক্রিয়ায় অংশ নেয় এমন সব কঠিন পদার্থের কণার আকার বিতরণ বৈশিষ্ট্য অত্যন্ত সতর্কতার সাথে নিয়ন্ত্রণ করতে হয়; যেমন- মুদ্রণযন্ত্রের টোনার, প্রসাধনী সামগ্রী এবং ঔষধ প্রস্তুত শিল্পে ব্যবহৃত উপাদানগুলোর ক্ষেত্রে কণার আকার বিতরণ গুরুত্বের সাথে পর্যবেক্ষণ করা হয়। 
কণার আকার বিতরণ যে কোন সংগ্রাহক যন্ত্রের কর্মদক্ষতাকে দারুণভাবে প্রভাবিত করে থাকে।
ρ: কণার প্রকৃত ঘনত্ব (g/cm)
ρ: গ্যাস বা নমুনা ম্যাট্রিক্সের ঘনত্ব (g/cm)
r: নির্ণায়কের সহগের ক্ষুদ্রতম বর্গ। এর মান ১.০ এর যত কাছাকাছি হয়,  উপাত্তগুলো দ্বারা ততই সুন্দর সম্পর্ক নির্দেশক লেখচিত্র অঙ্কন করা যায়। মান ১.০ এর সমান হলে বোঝায় যে, উপাত্তগুলো যথাযথভাবে অধিতলে মিলে গেছে।
λ: গ্যাসের কণাসমূহের ক্ষেত্রে গড় মুক্ত পথ (cm)
D: ভর-মধ্যক-ব্যাস (MMD). লগারিদমীয় ও সাধারণ অক্ষ বিশিষ্ট গ্রাফ কাগজে নির্ণেয় ভর-মধ্যক-ব্যাস।MMD দ্বারা ভরের ভিত্তিতে কণার গড় ব্যাস বুঝানো হয়।
σ: জ্যামিতিক প্রমাণ বিচ্যুতি। গাণিতিক সমীকরণ দ্বারা নির্ণেয়।
মাটির দৃঢ়ীভবন

দৃঢ়ীভবন বা দৃঢ়ীকরণ (ইংরেজিঃ Consolidation) হলো মাটির উপর সুদীর্ঘকালব্যাপী স্থির মানের ভার ক্রিয়া করার দরুণ মাটির অভ্যন্তরস্থ পানি নিঃসরণের ফলে মাটির সংকোচন প্রক্রিয়া। ভূ-পৃষ্ঠস্থ মাটিতে রয়েছে মাটির কণার পাশাপাশি পানি ও বায়ু। দীর্ঘদিন যাবৎ মাটির উপর উচ্চমানের বল ক্রিয়া করলে মাটির উপর যে চাপ সৃষ্টি হয়, তাতে মাটির ভেতরের বায়ু ও পানি বের হয়ে আয়তন সর্বোতভাবে হ্রাস পায়। এে ঘটনাকেই মাটির দৃঢ়ীভবন বলা হয়।
১। প্রারম্ভিক দৃঢ়ীভবন
২। প্রাথমিক দৃঢ়ীভবন
৩। মাধ্যমিক দৃঢ়ীভবন
আংশিক সম্পৃক্ত মাটিতে স্থির মানের ভার চাপালে প্রথম দিকে খুব দ্রুত এবং অতি অল্প সময়ের মধ্যেই মাটির আন্তঃকণা ফাঁকা স্থান হতে প্রচুর পরিমাণে বায়ু ও অল্প পরিমাণে পানি বের হয়ে আসে। এতে মাটির আয়তন হ্রাস পায়। এ ঘটনাকে প্রারম্ভিক দৃঢ়ীভবন বলা হয়।
মাটির উপর দীর্ঘদিন যাবৎ স্থির মানের ভার চাপিয়ে রাখা হলে, মাটির মধ্যকার শূন্যস্থানগুলো হতে ধীরে ধীরে পানি বের হয়ে আসে। ফলে মাটির আয়তন হ্রাস পায়। একে প্রাথমিক দৃঢ়ীভবন বলে।
মাটি হতে পানি বের হয়ে আসবার এ বৈশিষ্ট্য মাটির ভেদ্যতা গুণের উপর নির্ভর করে। যে মাটির ভেদ্যতা বেশি, তাতে প্রাথমিক দৃঢ়ীভবন সম্পন্ন হতে তুলনামূলক কম সময় লাগে। যেমনঃ স্থূল দানা মাটির ভেদ্যতা বেশি, তাই তুলনামূলক কম সময়ের মধ্যেই এ মাটির প্রাথমিক দৃঢ়ীভবন সম্পন্ন হয়। অন্যদিকে, যে মাটির ভেদ্যতা গুণ কম; যেমনঃ সূক্ষ্ণ দানা মাটি; সে সব মাটির ক্ষেত্রে প্রাথমিক দৃঢ়ীভবনে বেশি সময় লাগে।
মাটির মধ্যকার আন্তকণা ফাঁকা স্থানে স্থির থাকা পানির এমনিতেই একটি স্থিরার্দ্র চাপ (Hydro-static pressure) থাকে। বাইরে থেকে ভার চাপানোর ফলে পানির কণার উপর চাপ আসে। এই আগত চাপ 'অতিরিক্ত ঔদক চাপ' হিসেবে বিবেচিত হয়। মাটির উপর বাইরে থেকে কোন চাপ প্রয়োগ করা হলে, সে চাপ তৎক্ষণাৎ মাটির অভ্যন্তরে স্থিত পানি দ্বারা সম্পূর্ণরূপে বাহিত হয়। তবে, সময় যত গড়ায়, বহিরাগত চাপটি ধীরে ধীরে মাটির কণা কর্তৃকও বাহিত হওয়া শুরু করে। ফলে, উপর থেকে প্রযুক্ত চাপের কিছু অংশ পানি আর বাকি অংশ মাটি বহন করে।
পানির বহন করা চাপের অংশটুকুকে 'ছিদ্রস্থ পানির চাপ' এবং মাটির বহন করা চাপের অংশটুকুকে 'কার্যকরী চাপ' বলে।
সে যাই হোক, সময় গড়ানোর সাথে সাথে এই ছিদ্রস্থ পানির চাপ কমতে থাকে, আর কার্যকরী চাপের মান বাড়তে থাকে। এক সময় দেখা যায়, পানির উপর আগত অতিরিক্ত ঔদক চাপের মান কমতে কমতে শুন্য হয়ে গেছে। অর্থাৎ, উপর থেকে আগত চাপের প্রায় পুরো অংশই এবার মাটির কণাকে বহন করতে হয়। সম্পূর্ণ চাপের পুরোটা বহন করতে গিয়ে মাটির কণাগুলোর ত্রিমাত্রিক বিন্যাস ভেঙে যায়। এতে, মাটি আরেকটু পরিমাণে সংকুচিত হয় এবং মাটির আয়তন হ্রাস পায়। এঘটনাকে মাধ্যমিক দৃঢ়ীভবন বলে।
শ্রী গুরু রামদাস জী আন্তর্জাতিক বিমানবন্দর

শ্রীগুরু রামদাস জী আন্তর্জাতিক বিমানবন্দর (আইএটিএ: এটিকি, আইসিএও: ভিআইএআর) চতুর্থ শিখ গুরু এবং অমৃতসর শহরের প্রতিষ্ঠাতা গুরু রামদসজীর নামে নাম করণ করা হয়েছে। বিমকনবন্দরটি অমৃতসর শহরের ১১ কিলোমিটার (৭ মাইল) উত্তর-পশ্চিমে অবস্থিত একটি আন্তর্জাতিক বিমানবন্দর এবং ভারতের পাঞ্জাব রাজ্যের বৃহত্তম বিমানবন্দর। এটি রাজা সানসি গ্রামের নিকটবর্তী অমৃতসর-আজনালা সড়কের পাশে অবস্থিত। অমৃতসর ছাড়াও, বিমানবন্দরটি পাঞ্জাবের প্রতিবেশী রাজ্য, হিমাচল প্রদেশের পশ্চিমাঞ্চল এবং জম্মু ও কাশ্মীরের দক্ষিণ জেলায় বিমান পরিষেবা প্রদান করে। নতুন সমন্বিত টার্মিনালটি ধারণ ক্ষমতা পুরনো টার্মিনালের ধারণ ক্ষমতার দ্বিগুণ করেছে। এই এয়ারপোর্ট থেকে ২১ টি অভ্যান্তরিণ ও ৮ টি আন্তর্জাতিক উড়ান রয়েছে। বিমানবন্দরটি ২০১৭ সালের একটি জড়িপে ভারতের অ-মেট্রো বা মহানগর নয় এমন শহরের বিমানবন্দরগুলির মধ্যে তৃতীয় সেরা বিমানবন্দর হিসাবে ঘোষিত হয়েছে। অক্টোবর ২০১৬ থেকে অক্টোবর ২০১৭ পর্যন্ত বিমানবন্দরটি যাত্রী পরিবহন ৫৪.৪% বৃদ্ধি পায়েছে।
২০০৫ সালের সেপ্টেম্বরে পুরনো টার্মিনালের আগমন বিভাগটি উদ্বোধন করা হয় এবং মার্চ ২০০৬ সালে প্রস্থান বিভাগটি চালু করা হয়। নতুন টার্মিনাল বিল্ডিং কাচ ও ইস্পাত দ্বারা নির্মিত এবং একটি ইনলাইন এক্স-রে লাগেজ পরিদর্শন ও পরিবাহক সিস্টেম, এছাড়া নজরদারি, উড়াণ তথ্য প্রদর্শন সিস্টেম (এফআইডিএস), সাধারণের জন্য ব্যবহারের টার্মিনাল ইকুইপমেন্ট (আকর্ষক) এবং সিসিটিভি মত আধুনিক সুবিধা দিয়ে সজ্জিত করা। নতুন টার্মিনাল ২৫ ফেব্রুয়ারি ২০০৯ সালে-এ উদ্বোধন করা হয়। আনুমানিক ৪০,১৭৫ বর্গ মিটার (৪৩২,৪৪০ বর্গ মিটার) (পূর্বে ১২,৭৭০ বর্গ মিটার (১৩৭,৫০০ বর্গ ফুট)) এলাকা নিয়ে নতুন টার্মিনাল ভবন আধুনিক ভারতীয় নকশায় কাচ ও ইস্পাত ও রং দ্বারা ভারতীয় শৈলীর খিলান দিয়ে নির্মাণ করা হয়েছে। ৩০ জুন, ২০১৩ সালে শেষ হওয়া বছরের শেষ চতুর্থাংশের জন্য বিমানবন্দর আন্তর্জাতিক যাত্রী পরিবহন ৫৯.৬% বৃদ্ধি পেয়েছে।
সন্ত (খ্রিস্টধর্ম)

সন্ত (ইংরেজি: Saint), খ্রিস্টধর্মীয় বিশ্বাস অনুসারে, ঈশ্বরের নিকটবর্তী ও পবিত্রতায় অনন্য এমন একজন ব্যক্তি যিনি যিশুতে সমাসীন এবং যার মাঝে যিশু সমাসীন। ইঙ্গদেশীয়, রোমান ক্যাথলিক, পূর্বদেশীয় সনাতনপন্থী, লুথারীয় এবং প্রাচ্যদেশীয় সনাতনপন্থী সম্প্রদায় অনুসারে স্বর্গপ্রাপ্ত সকল মৃত ব্যক্তি ঈশ্বরের নৈকট্যপ্রাপ্ত সন্ত হিসেবে বিবেচিত, যদিও মর্যাদায় সবাই সমান নয়। খ্রিস্ট সন্তগণ ইহুদী সাদিক, ইসলামী ওলি, বৌদ্ধ বোধিসত্ত্ব, শিখ গুরু বা হিন্দু ঋষিদের সাথে তুলনীয়।
সাধারণার্থে, সন্ত অর্থ সাধু, ধার্মিক, হরিভক্ত, সুখনিধান, বা সুখকর। সংস্কৃত ভাষায় সৎ শব্দের প্রথমায় বহুবচন সন্তঃ।
রেইড (২০১৮-এর চলচ্চিত্র)

রেইড হচ্ছে ২০১৮ সালে মুক্তিপ্রাপ্ত হিন্দি ভাষার চলচ্চিত্র, যেটি রিতেশ শাহ রচনা করেছেন এবং রাজ কুমার গুপ্তা পরিচালনা করেছেন। এই চলচ্চিত্রের প্রধান চরিত্রে অজয় দেবগন এবং ইলিয়েনা ডি ক্রুজ অভিনয় করেছেন।
২০১৭ সালের সেপ্টেম্বর মাসে চলচ্চিত্রটির প্রধান ফটোগ্রাফি লখনউ ও রায়বেরেলিতে সম্পন্ন করা হয়। এই চলচ্চিত্রটি ২০১৮ সালের ১৬ই মার্চ তারিখে মুক্তির জন্য নির্ধারণ করা হয়েছে।
রেইড ২০১৮ সালের ১৬ই মার্চ বিশ্বব্যাপী মুক্তি পেয়েছে।
ফজিলাতুন্নেসা বাপ্পী

ফজিলাতুন্নেসা বাপ্পী (৩১ ডিসেম্বর ১৯৭০ – ২ জানুয়ারি ২০২০) একজন বাংলাদেশী আইনজীবী, রাজনীতিবিদ এবং নবম ও দশম জাতীয় সংসদের সংরক্ষিত নারী আসনের সংসদ সদস্য ছিলেন।
ফজিলাতুন্নেসা বাপ্পী ১৯৭০ সালের ৩১ ডিসেম্বর নড়াইলে জন্মগ্রহণ করেন। তিনি আন্তর্জাতিক অপরাধ ট্রাইব্যুনালের কৌঁসুলি ছিলেন। এছাড়া, তিনি সহকারী অ্যাটর্নি জেনারেল হিসেবেও দায়িত্ব পালন করেছেন।
পেশায় আইনজীবী ফজিলাতুন্নেসা বাপ্পী ছাত্রাবস্থা থেকেই বাংলাদেশ আওয়ামী লীগের রাজনীতির সাথে যুক্ত ছিলেন। ২০১১ সালে তিনি সংরক্ষিত নারী আসন-৪৭ এর সংসদ সদস্য হিসেবে নির্বাচিত হয়েছিলেন। ২০১৪ সালে আওয়ামী লীগ সরকার গঠন করার পর তিনি ১৯ মার্চ সংরক্ষিত নারী আসন-৩০ থেকে দ্বিতীয়বার সংসদ সদস্য হন।
ফজিলাতুন্নেসা বাপ্পী ২০২০ সালের ২ জানুয়ারি ঢাকার বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে ৪৯ বছর বয়সে মৃত্যুবরণ করেন।
ওয়াসিকা আয়শা খান

ওয়াসিকা আয়শা খান হলেন বাংলাদেশের একজন রাজনীতিবিদ ও সংরক্ষিত নারী আসন-৩১ থেকে নির্বাচিত জাতীয় সংসদ সদস্য যিনি অর্থ মন্ত্রণালয়ের প্রতিমন্ত্রী হিসেবে দায়িত্ব পালন করছেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ সংসদ সদস্য পদে নির্বাচিত হন।
ওয়াসিকা আয়শা খান ১৯৭১ সালের ২৪ জুলাই জন্মগ্রহণ করেন। তিনি চট্টগ্রাম বিশ্ববিদ্যালয় থেকে বাণিজ্যে স্নাতক ও স্নাতকোত্তর ডিগ্রি লাভ করেন। তার পিতা আতাউর রহমান খান কায়সার বাংলাদেশের স্বাধীনতা যুদ্ধের অন্যতম সংগঠক এবং বাংলাদেশ আওয়ামী লীগের প্রখ্যাত রাজনীতিবিদ।
ওয়াসিকা আয়শা খান ২০১৪ সালে ও ২০১৮ সালের ৩০ ডিসেম্বর ৩১ নং সংরক্ষিত নারী আসনে আওয়ামী লীগের প্রার্থী হিসেবে সংসদ সদস্য নির্বাচিত হন।
তিনি ২০১৯ সালের ডিসেম্বরে আওয়ামী লীগের অর্থ ও পরিকল্পনা বিষয়ক সম্পাদক হন। তিনি বিস্তার: চিটাগাং আর্টস কমপ্লেক্সের উপদেষ্টা। তিনি জীবাশ্ম জ্বালানির ব্যবহার কমানোর জন্য ওকালতি করা ক্লাইমেট পার্লামেন্ট বাংলাদেশ নামক নেটওয়ার্কের ভাইস চেয়ারপারসন। তিনি মহিলা আওয়ামী লীগের সহ-সভাপতি।
তিনি ২০২১ সালের জুনে বিদ্যুৎ, জ্বালানি ও খনিজ সম্পদ মন্ত্রণালয় সম্পর্কিত স্থায়ী কমিটির সভাপতি হন।
১ মার্চ ২০২৪ সালে আয়শা খান অর্থ মন্ত্রণালয়ের প্রতিমন্ত্রী হিসেবে নিযুক্ত হন। তিনি বাংলাদেশের স্বাধীনতা পরবর্তী ইতিহাসে প্রথম নারী অর্থ প্রতিমন্ত্রী।
গুগল অ্যাসিস্ট্যান্ট

গুগল এসিস্টেন্ট হল একটি ভার্চুয়াল ব্যক্তিগত সহকারী, যেটি জনপ্রিয় প্রযুক্তি ভিত্তিক প্রতিষ্ঠান গুগল দ্বারা উন্নীত, যেটি বর্তমানে প্রাথমিকভাবে মোবাইল এবং স্মার্ট হোম ডিভাইস সমূহের জন্য সহজলভ্য। যেটি গুগল নাও থেকে বিসদৃশ, গুগল এসিস্টেন্ট দ্বিমুখী কথোপকথনে অংশগ্রহণ করতে পারে।
প্রাথমিকভাবে এসিস্টেন্টি গুগলের বার্তা আদান-প্রদান ভিত্তিক অ্যাপলিকেশন অলো এবং সক্রিয় কন্ঠযুক্ত স্মার্ট স্পিকার গুগল হোম-এর একটি অংশ হিসেবে প্রথম প্রকাশ করা হয় ২০১৬ সালের মে মাসে। তবে গুগলের উন্নীত নিজেস্ব স্মার্টফোন সমূহ পিক্সেল এবং পিক্সেল এক্সএল এ একচেটিয়া ব্যবহার হওয়ার পরবর্তীতে, ২০১৭ সালের ফেব্রুয়ারি মাস থেকে অন্যান্য এন্ড্রোয়েড ডিভাইস সমূহেও উন্নীত করার কাজ শুরু হয়, যেগুলোর মধ্যে তৃতীয় পক্ষের প্রতিষ্ঠান সমূহের স্মার্টফোন এবং স্মার্ট ঘড়ির অপারেটিং সিস্টেম এন্ড্রোয়েড ওয়্যার অন্যতম, এছাড়াও একই বছরের মে মাসে অ্যাপল-ভিত্তিক স্মার্টফোন এবং অন্যান্য গ্যাজেট সমূহের জন্য ব্যবহৃত অপারেটিং সিস্টেম আইওএস এর জন্য একটি স্বতন্ত্র অ্যাপ হিসেবে প্রকাশ করা হয়। এর পাশাপাশি ২০১৭ সালের এপ্রিল মাসে সফটওয়্যার ডেভলাপমেন্ট কিট বা সমৃদ্ধকরণের একটি ষোষণা আসে, এসিস্টন্টটি ব্যাপকভাবে বিভিন্ন ধরনের ডিভাইসগুলির সমর্থন করতে আরও সম্প্রসারিত করা হয়েছে এবং হচ্ছে, যেগুলোর মধ্যে গাড়ি এবং স্মার্টহোমের অ্যাপলিকেশন সমূহ অন্যতম। এসিস্টেন্টটির কার্যকারিতা তৃতীয় পক্ষের ডেভেলাপারদের দ্বারাও উন্নীত করা যায়।
ব্যবহারকারীরা এসিস্টেন্টের সাথে প্রথমত তাদের নিজেস্ব সাধারণ কন্ঠ দ্বারা যোগাযোগ বা কথা বলতে পারে, যদিও কী-বোর্ড ইনপুটও সমর্থিত। গুগল নাও এর মত একই রকম এবং একই পদ্ধতিতে, এসিস্টেন্টও ইন্টারনেটে কোনকিছু অনুসন্ধান করতে, ইভেন্ট এবং অ্যালার্মগুলিকে কর্মপরিকল্পনা অনুযায়ী করতে, ব্যবহারকারীর ডিভাইসে হার্ডওয়্যার সেটিংস সমন্বয় করতে এবং ব্যবহারকারীর গুগল অ্যাকাউন্ট থেকে তথ্য প্রদর্শন করতে সক্ষম। এছাড়াও গুগল ষোষণা করেছে যে, এসিস্টেন্টি এর নির্ধারিত ডিভাইসের ক্যামেরা দ্বারা নিদৃষ্ট বস্তু চিহ্নিত করতে এবং চাক্ষুষ তথ্য সংগ্রহ করতে সক্ষম হবে, এছাড়াও পন্য ক্রয়, টাকা প্রেরণ এবং গান শনাক্ত করতে সক্ষম হবে।
২০১৮ সালের জানুয়ারী মাসে মার্কিন যুক্তরাষ্ট্রের নেভাডা রাজ্যের লাস ভেগাস শহরে অনুষ্ঠিত (৯-১২ তারিখ) হয়ে যাওয়া কনজুমার্স ইলেকট্রনিক্স শো ২০১৮-এ ষোষিত হয় যে, প্রথম কোন এসিস্টেন্ট যেটিতে থাকছে স্মার্ট ডিসপ্লে (স্মার্ট স্পিকার সাথে স্ক্রিন বা পর্দা), যেটি ২০১৮ সালের গ্রীষ্মে বাজাড়ে ছাড়ার পরিকল্পনা রয়েছে।
সুবাহ বাংলার সুবাহদারদের তালিকা

মোগল আমলে সমগ্র দেশকে কয়েকটি প্রশাসনিক অঞ্চলে বিভক্ত করে শাসনকার্য পরিচালনা করা হতো। এই সব প্রসাশনিক অঞ্চলকে বলা হতো সুবাহ। যেকোন সুবাহ তথা প্রদেশের প্রশাসক বা গভর্নরকে সুবাহদার বলা হতো। সাধারণত উচ্চপদস্থ সরকারী কর্মকর্তা, সেনা কর্মকর্তা এবং শাহজাদাদের বা রাজবংশের বিশ্বস্ত ব্যক্তিদের সুবাহদার হিসেবে নিযুক্ত করে পাঠানো হতো।
মোঘল সাম্রাজ্যের আমলে বর্তমানের বাংলাদেশ এবং ভারতের পশ্চিমবঙ্গ ও ওড়িষ্যা পর্যন্ত বিস্তৃত অঞ্চল নিয়ে সুবাহ বাংলা গঠন করা হয়েছিলো। সুবাহ বাংলায় সুবাহদার হিসেবে বিভিন্ন ব্যক্তি এসে শাসনকার্য পরিচালনা করতেন।
সুবাহ বাংলার সুবাহদারদের তালিকা ও শাসনামল নিম্নে দেওয়া হলো:
ঘঘরার যুদ্ধ

ঘর্ঘরার যুদ্ধ সঙ্ঘটিত হয় ১৫২৯ সালে। এটি ভারতে মুঘল সাম্রাজ্য প্রতিষ্ঠায় একটি অন্যতম যুদ্ধ। এটি ১৫২৬ সালে সঙ্ঘটিত পানিপথের প্রথম যুদ্ধ ও ১৫২৭ সালে সঙ্ঘটিত খানার যুদ্ধের পরে সঙ্ঘটিত হয়। এই যুদ্ধে সদ্য উত্থিত মুঘল সাম্রাজ্যের সম্রাট জহিরউদ্দিন মুহাম্মদ বাবর-এর সৈন্যবাহিনী ভারতীয় মিত্রবাহিনীর সাথে যোগদান করে।
অপরপক্ষে পূর্ব আফগানি কনফেডারেট বাহিনী সুলতান মাহমুদ লোদির নেতৃত্বে ও শাহী বাঙলা সুলতান নুসরাত শাহ-এর নেতৃত্বে যুদ্ধ করে।
সুলতান মাহমুদ লোদি দিল্লির মসনদে বসার উচ্চাশা পোষণ করেছিলেন।আফগানি কনফেডারেট তাঁকে দিল্লি সালতানাতের যোগ্য উত্তরসূরি ঘোষণা করে ও রাজপুত কনফেডারেট তাঁকে সহায়তা করে।খানার যুদ্ধে পরাজয়ের পর তিনি পালিয়ে যেতে বাধ্য হন। তিনি গুজরাত-এ আশ্রয় নেন।পূর্বদিককার স্বজনদের সাথে যোগাযোগের প্রচেষ্টার পর তিনি তাদের সাথে অবশেষে যোগ দিতে সমর্থ হন।
বাবর-এর চান্দেরী আক্রমণের কিছু সময় পরেই,বিহারের পাঠান সাম্রাজ্যের সম্রাট সুলতান মাহমুদ শাহ লোহানী মৃত্যুবরণ করেন।তাঁর মৃত্যুর পর তাঁর পুত্র সুলতান জালাল উদ-দীন লোহানী সিঙহাসনে বসেন।
এটি ছিল একটি চূড়ান্ত নিষ্পত্তিমূলক যুদ্ধ।অসংখ্য অদম্য আফগানি পশ্চিমে পুনরায় আফগানি শাসনের আশা ত্যাগ করে পরাজয় বরণ করে।
নয়াপাড়া ইউনিয়ন

নয়াপাড়া বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন।
নয়াপাড়া ইউনিয়নের আয়তন ৭৬৪০ একর (৩০.৯২ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ১০,৯৭৩জন। এর মধ্যে ৬,৫২৭জন মুসলিম, ৩,৫৪১জন বৌদ্ধ,৪৫৬জন হিন্দু, ৪৩জন খ্রিস্টান ও ৪০৬জন অন্যান্য ধর্মের অনুসারী।
আলীকদম উপজেলার পশ্চিম-মধ্যাংশে নয়াপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে চৈক্ষ্যং ইউনিয়ন, পূর্বে আলীকদম সদর ইউনিয়ন, দক্ষিণে কুরুকপাতা ইউনিয়ন এবং পশ্চিমে নাইক্ষ্যংছড়ি উপজেলার দোছড়ি ইউনিয়ন ও বাইশারী ইউনিয়ন অবস্থিত।
২০১৪ সালের ২৪ জুলাই ২নং চৈক্ষ্যং ইউনিয়নকে বিভক্ত করে ৩নং নয়াপাড়া ইউনিয়ন গঠন করা হয়।
নয়াপাড়া ইউনিয়ন আলীকদম উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের সীমানাসমূহ হল:
নয়াপাড়া ইউনিয়নের সাক্ষরতার হার ২৫%। এ ইউনিয়নে ৮টি প্রাথমিক বিদ্যালয় রয়েছে।
নয়াপাড়া ইউনিয়নে যোগাযোগের প্রধান সড়ক হল আলীকদম-নয়াপাড়া সড়ক। প্রধান যোগাযোগ মাধ্যম জীপগাড়ি।
নয়াপাড়া ইউনিয়নের পূর্ব সীমান্ত দিয়ে বয়ে চলেছে মাতামুহুরী নদী। এছাড়া রয়েছে তৈন খাল।
আলীকদম সদর ইউনিয়ন

আলীকদম সদর বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন।
আলীকদম সদর ইউনিয়নের আয়তন ৩৩.৮৩ বর্গ কিলোমিটার।
২০২২ সালের পরিসংখ্যান অনুযায়ী ইউনিয়নের জনসংখ্যা ২৩,৪৮৮ জন। এর মধ্যে ১৬,৪০৫জন মুসলিম, ৩,৪৩৬জন বৌদ্ধ, ১৫৩০জন খ্রিস্টান, ১১৫৮জন হিন্দু ও ৯৫৯জন অন্যান্য ধর্মের অনুসারী।
আলীকদম উপজেলার পূর্ব-মধ্যাংশে আলীকদম সদর ইউনিয়নের অবস্থান। আলীকদম উপজেলা সদর এ ইউনিয়নে অবস্থিত। এ ইউনিয়নের উত্তরে চৈক্ষ্যং ইউনিয়ন, পশ্চিমে নয়াপাড়া ইউনিয়ন, দক্ষিণে কুরুকপাতা ইউনিয়ন এবং পশ্চিমে থানচি উপজেলার রেমাক্রী ইউনিয়ন ও তিন্দু ইউনিয়ন অবস্থিত।
আলীকদম সদর ইউনিয়ন আলীকদম উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের সীমানাসমূহ হল:
২০১১ সালের আদমশুমারি অনুযায়ী আলীকদম সদর ইউনিয়নের সাক্ষরতার হার ৩০.৫%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।
আলীকদম সদর ইউনিয়নে যোগাযোগের প্রধান ২টি সড়ক হল বান্দরবান-থানচি-আলীকদম সড়ক এবং বান্দরবান-লামা-আলীকদম সড়ক। প্রধান যোগাযোগ মাধ্যম জীপগাড়ি।
আলীকদম সদর ইউনিয়নের পশ্চিম সীমান্ত দিয়ে বয়ে চলেছে মাতামুহুরী নদী। এছাড়া রয়েছে তৈন খাল, চৈক্ষ্যং খাল এবং কলারঝিরি খাল।
আলীকদম সদর ইউনিয়নের প্রধান প্রধান হাট-বাজারগুলো হল আলীকদম বাজার, পান বাজার, পোয়ামুহুরী বাজার এবং দোছড়ি বাজার।
আলীকদম সদর ইউনিয়নের দর্শনীয় স্থানগুলোর মধ্যে রয়েছে:
চৈক্ষ্যং ইউনিয়ন

চৈক্ষ্যং বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন।
চৈক্ষ্যং ইউনিয়নের আয়তন ৩২,০০০ একর (১২৯.৫০ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের মোট জনসংখ্যা ১৮,১২২জন। এর মধ্যে জন ১১,৭৩২জন মুসলিম, ৫,০১৭জন বৌদ্ধ, ১,০৪৯জন খ্রিস্টান, ৩০৮জন হিন্দু ও ১৭জন অন্যান্য ধর্মের অনুসারী।
আলীকদম উপজেলার সর্ব-উত্তরে চৈক্ষ্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের দক্ষিণে আলীকদম সদর ইউনিয়ন ও নয়াপাড়া ইউনিয়ন, পশ্চিমে লামা উপজেলার ফাঁসিয়াখালী ইউনিয়ন, উত্তর-পশ্চিমে লামা উপজেলার রূপসীপাড়া ইউনিয়ন এবং উত্তর-পূর্বে থানচি উপজেলার বলিপাড়া ইউনিয়ন ও থানচি সদর ইউনিয়ন অবস্থিত।
১৯৮৬ সালে আলীকদম ইউনিয়ন থেকে বিভক্ত হয়ে এ ইউনিয়ন ২নং চৈক্ষ্যং ইউনিয়ন পরিষদ নামে পরিচিতি লাভ করে।
চৈক্ষ্যং ইউনিয়ন আলীকদম উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের সীমানাসমূহ হল:
২০১১ সালের আদমশুমারি অনুযায়ী চৈক্ষ্যং ইউনিয়নের সাক্ষরতার হার ৩২.৪%। এ ইউনিয়নে ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
চৈক্ষ্যং ইউনিয়নে যোগাযোগের প্রধান সড়ক হল লামা-আলীকদম সড়ক। প্রধান যোগাযোগ মাধ্যম জীপগাড়ি।
চৈক্ষ্যং ইউনিয়নের পূর্ব সীমান্ত দিয়ে বয়ে চলেছে মাতামুহুরী নদী। এছাড়া রয়েছে চৈক্ষ্যং খাল এবং লামা খাল।
চৈক্ষ্যং ইউনিয়নের দর্শনীয় স্থানগুলোর মধ্যে রয়েছে:
ইউটিসি+০১:২৪

ইউটিসি+০১:২৪ হল একটি সময় অঞ্চল, যা ইউটিসি থেকে ১ ঘণ্টা ২৪ মিনিট এগিয়ে। এই সময় ওয়ার্সা মেরিডিয়ানের স্থানীয় গড় সময় ছিল এবং এটি ওয়ার্সার গড় সময় হিসেবেও পরিচিত ছিল।
আইএসও ৮৬০১ তে, এই সময়কে হিসেবে লেখা হয়।
উনবিংশতি শতাব্দীর প্রথম দিক থেকে, সাবেক পোলিশ-লিথুয়েনীয় কমনওয়েলথের ভূমিতে সময়কালের উদ্দেশ্যে এটি সাধারণভাবে ব্যবহার করা হয়েছিল।
৫ আগস্ট ১৯১৫-এ, ওয়ার্সা কেন্দ্রীয় ইউরোপীয় সময় ব্যবহার করা শুরু করে, এবং পোল্যান্ডের বাকি অংশ তা অনুসরণ করে।